text: Verdensmestre i fridykning
  16 juli 2010 kl. 12.44
  Det danske fridykkerlandshold  har vundet verdensmesterskabet i fridykning på den sydjapanske ø Okinawa.
  Holdet består af Rune Hallum, Jesper Stechmann og Jakob Hansen med Stig Severinsen som coach.
  Det var en tæt kamp, men danskerne formåede at holde blandt andet værtsnationen, Japan, bag sig i den afgørende disciplin, Dynamisk (længdesvømning), hvor både Rune Hallum og Jesper Stechmann dykkede 229m og satte ny danmarksrekord i disciplinen. Jakob Hansen dykkede 208m og satte en personlig rekord.
  Fridykkere bruger ikke iltbeholdere. De kan holde vejret i op til syv minutter.
  